title: Регламент за изпълнение (ЕС) № 602/2013 на Комисията от 24 юни 2013 година за установяване на стандартни стойности при внос с цел определяне на входната цена на някои плодове и зеленчуци

text:
               25.6.2013

               BG

               Официален вестник на Европейския съюз

               L 172/23

         РЕГЛАМЕНТ ЗА ИЗПЪЛНЕНИЕ (ЕС) № 602/2013 НА КОМИСИЯТА
   от 24 юни 2013 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 24 юни 2013 година.

            За Комисията, от името на председателя,
         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 157, 15.6.2011 г., стр. 1.

      ПРИЛОЖЕНИЕ
      Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  MK

                  45,1

                  TR

                  98,7

                  ZZ

                  71,9

                  0707 00 05

                  MK

                  27,7

                  TR

                  123,3

                  ZZ

                  75,5

                  0709 93 10

                  MA

                  102,6

                  TR

                  127,0

                  ZZ

                  114,8

                  0805 50 10

                  AR

                  89,4

                  BR

                  96,4

                  TR

                  78,7

                  ZA

                  140,2

                  ZZ

                  101,2

                  0808 10 80

                  AR

                  173,6

                  BR

                  122,2

                  CL

                  133,2

                  CN

                  71,7

                  NZ

                  147,1

                  US

                  156,1

                  UY

                  165,4

                  ZA

                  123,0

                  ZZ

                  136,5

                  0809 10 00

                  IL

                  342,4

                  TR

                  224,5

                  ZZ

                  283,5

                  0809 29 00

                  TR

                  351,0

                  ZZ

                  351,0

                  0809 30

                  TR

                  179,1

                  ZZ

                  179,1

                  0809 40 05

                  CL

                  195,6

                  IL

                  308,9

                  ZA

                  404,4

                  ZZ

                  303,0

         (1)  Номенклатура на държавите, определена с Регламент (ЕО) № 1833/2006 на Комисията (ОВ L 354, 14.12.2006 г., стр. 19). Код „ZZ“ означава „с друг произход“.


title: Регламент за изпълнение (ЕС) 2016/1922 на Комисията от 20 октомври 2016 година за вписване на наименование в регистъра на защитените наименования за произход и защитените географски указания [Poularde du Périgord (ЗГУ)]

text:
               4.11.2016

               BG

               Официален вестник на Европейския съюз

               L 297/12

         РЕГЛАМЕНТ ЗА ИЗПЪЛНЕНИЕ (ЕС) 2016/1922 НА КОМИСИЯТА
   от 20 октомври 2016 година
   за вписване на наименование в регистъра на защитените наименования за произход и защитените географски указания [Poularde du Périgord (ЗГУ)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
   като има предвид, че:

               (1)

               В съответствие с член 50, параграф 2, буква а) от Регламент (ЕС) № 1151/2012 заявлението за регистрация на наименованието „Poularde du Périgord“, подадено от Франция, бе публикувано в Официален вестник на Европейския съюз
                   (2).

               (2)

               Тъй като Комисията не получи никакви възражения съгласно член 51 от Регламент (ЕС) № 1151/2012, наименованието „Poularde du Périgord“ следва да бъде регистрирано,

         ПРИЕ НАСТОЯЩИЯ РЕГЛАМЕНТ:
   Член 1
   Регистрира се наименованието „Poularde du Périgord“ (ЗГУ).
   Наименованието по първа алинея се използва за идентифициране на продукт от клас 1.1. Прясно месо (и карантия) от приложение XI към Регламент за изпълнение (ЕС) № 668/2014 на Комисията (3).
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 20 октомври 2016 година.

            За Комисията,

            от името на председателя,

         Phil HOGAN

            Член на Комисията

      (1)  ОВ L 343, 14.12.2012 г., стр. 1.

      (2)  ОВ C 228, 24.6.2016 г., стр. 3.

      (3)  Регламент за изпълнение (ЕС) № 668/2014 на Комисията от 13 юни 2014 г. за определяне на правила за прилагането на Регламент (ЕС) № 1151/2012 на Европейския парламент и на Съвета относно схемите за качество на селскостопанските продукти и храни (ОВ L 179, 19.6.2014 г., стр. 36).


title: Регламент за изпълнение (ЕС) № 1189/2011 на Комисията от 18 ноември 2011 година за определяне на подробни правила по отношение на някои разпоредби на Директива 2010/24/ЕС на Съвета относно взаимната помощ при събиране на вземания, свързани с данъци, такси и други мерки

text:
               19.11.2011

               BG

               Официален вестник на Европейския съюз

               L 302/16

         РЕГЛАМЕНТ ЗА ИЗПЪЛНЕНИЕ (ЕС) № 1189/2011 НА КОМИСИЯТА
   от 18 ноември 2011 година
   за определяне на подробни правила по отношение на някои разпоредби на Директива 2010/24/ЕС на Съвета относно взаимната помощ при събиране на вземания, свързани с данъци, такси и други мерки
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2010/24/ЕС на Съвета от 16 март 2010 година относно взаимната помощ при събиране на вземания, свързани с данъци, такси и други мерки (1), и по-специално член 26 от нея,
   като има предвид, че:

               (1)

               Директива 2010/24/ЕС съществено измени правилата относно взаимната помощ при събиране на вземания, свързани с данъци, такси и други мерки и определи по нов начин изпълнителните правомощия на Комисията в сравнение с разпоредбите на Директива 2008/55/ЕО на Съвета (2). Следователно е целесъобразно действащите правила за изпълнение, приети от Комисията, да бъдат заменени с нов регламент за изпълнение.

               (2)

               С цел да се гарантира бърза комуникация между компетентните органи, следва да се приемат подробни правила относно практическите мерки и сроковете за комуникация между запитания и запитващия орган.

               (3)

               С цел да се осигури правна сигурност е целесъобразно да се посочи, че предаването на документите по електронен път не засяга тяхната валидност.

               (4)

               С цел да се потвърди, че предадените по пощата документи са изпратени от компетентен орган, е целесъобразно да се предвидят отделни правила, отнасящи се до този вид комуникация.

               (5)

               С цел да се гарантира предаването на подходящи данни и информация, следва да се изготвят образци на стандартния формуляр, придружаващ искането за уведомяване, и на инструмента за предприемане на изпълнителни мерки в запитаната държава-членка.

               (6)

               С цел да се осигури правна сигурност е целесъобразно да се посочат изрично правните последици от уведомяванията, направени от запитаната държава-членка по искане на запитващата държава-членка.

               (7)

               С цел да се осигури правна сигурност е целесъобразно също така да се уточни, че уведомяването или предоставянето на единния инструмент за предприемане на изпълнителни мерки в запитаната държава-членка не оказва каквото и да било влияние върху последиците от уведомяването за първоначалния инструмент за предприемане на изпълнителни мерки и че преработеният инструмент за предприемане на изпълнителни мерки в запитаната държава-членка не оказва каквото и да било влияние върху първоначалното вземане или върху първоначалния инструмент за предприемане на изпълнителни мерки.

               (8)

               Регламент (ЕО) № 1179/2008 на Комисията от 28 ноември 2008 година за установяване на подробни правила за прилагане на някои разпоредби на Директива 2008/55/ЕО на Съвета относно взаимопомощта при събиране на вземания, свързани с някои видове налози, мита, данъци и други мерки (3) следва да бъде отменен.

               (9)

               Мерките, предвидени в настоящия регламент, са в съответствие със становището на Комитета по събиране на вземания,

         ПРИЕ НАСТОЯЩИЯ РЕГЛАМЕНТ:
   ГЛАВА I

      ОБЩИ РАЗПОРЕДБИ

   Член 1
   С настоящия регламент се определят подробните правила за прилагане на член 5, параграф 1, член 8, член 10, член 12, параграф 1, член 13, параграфи 2, 3, 4 и 5, член 15, член 16, параграф 1 и член 21, параграф 1 от Директива 2010/24/ЕС, включително подробните правила за конвертирането и прехвърлянето на събраните суми, както и средствата за комуникация, които могат да бъдат използвани от съответните органи.
   Член 2
   1.   Всички искания за информация, уведомяване, събиране на вземания или за обезпечителни мерки в съответствие с член 5, параграф 1, член 8, член 10 и член 16, параграф 1 от Директива 2010/24/ЕС (наричани по-долу „искания за помощ“) и всички приложени инструменти, формуляри и други документи, както и всяка друга информация, предоставена във връзка с тези искания, се изпращат чрез „мрежа CCN“, освен в случаите, когато това е неприложимо по технически причини.
   2.   Приема се, че предадените по електронен път документи или тяхната разпечатка върху хартиен носител имат същите правни последици като документите, изпратени по пощата.
   3.   Ако дадено искане не може да бъде изпратено чрез „мрежа CCN“, то се изпраща по пощата. В този случай се прилагат следните правила:

               а)

               искането се подписва от длъжностно лице на запитващия орган, надлежно оправомощено да отправя такива искания;

               б)

               стандартният формуляр, придружаващ искането за уведомяване, посочен в член 8, параграф 1, втора алинея от Директива 2010/24/ЕС (наричан по-долу „единен формуляр за уведомяване“) или единният инструмент за предприемане на изпълнителни мерки в запитаната държава-членка, посочен в член 12 от посочената директива, се подписва от надлежно оправомощено длъжностно лице на запитващия орган;

               в)

               ако искането е придружено от копие на документ, различен от единния формуляр за уведомяване или от единния инструмент за предприемане на изпълнителни мерки в запитаната държава-членка, запитващият орган удостоверява съответствието на копието с оригинала, като вписва върху копието, на официалния език или на един от официалните езици на държавата-членка, в която се намира, думите „вярно с оригинала“, името на длъжностното лице, заверило документа, и датата на заверката.

         За целите на първа алинея, буква б) държавите-членки използват единния формуляр за уведомяване, изготвен в съответствие с образеца, посочен в приложение I към настоящия регламент, и единния инструмент за предприемане на изпълнителни мерки в запитаната държава-членка, изготвен в съответствие с образеца, посочен в приложение II към настоящия регламент.
   4.   Когато единният формуляр за уведомяване или единният инструмент за предприемане на изпълнителни мерки в запитаната държава-членка се изпраща по електронен път, структурата и форматът му може да бъдат адаптирани към изискванията на системата за електронна комуникация с цел да се улесни комуникацията между компетентните органи, при условие че данните и информацията, съдържащи се в него, не са съществено променени в сравнение с образците, посочени в приложения I и II.
   Член 3
   1.   Запитващият орган може да отправи искане за помощ във връзка с едно или няколко вземания, когато те са задължение на едно и също лице.
   2.   Искането за информация, за събиране на вземания или за обезпечителни мерки може да се отнася до всяко от следните лица:

               а)

               основния длъжник или съдлъжника;

               б)

               лице, различно от съдлъжника, отговорно за плащане на данъците, таксите и другите мерки, или за други вземания, отнасящи се до тези данъци, такси и други мерки съгласно действащото законодателство в държавата-членка, в която се намира запитващият орган;

               в)

               всяка трета страна, която държи активи, собственост на едно от лицата, посочени в буква а) или б) или имаща дългове към това лице.

         Член 4
   Информацията и другите елементи, съобщени от запитания орган на запитващия орган в съответствие с член 5, параграф 1, членове 8 и 10, и член 16, параграф 1 от Директива 2010/24/ЕС, се предоставят на официалния език или на един от официалните езици на държавата-членка на запитания орган или на друг език, договорен между запитващия и запитания орган.
   Член 5
   Ако запитаният орган откаже да изпълни искане за помощ, той уведомява запитващия орган за причините за своя отказ, като посочва разпоредбите от Директива 2010/24/ЕС, на които се позовава. Това уведомяване се извършва от запитания орган веднага след като той вземе съответното решение и при всички случаи в срок от един месец от датата на потвърждаване на получаването на искането.
   Член 6
   Във всяко искане за информация, за събиране на вземания или за обезпечителни мерки се посочва дали подобно искане е било отправено до който и да е друг орган.
   ГЛАВА II

      ИСКАНИЯ ЗА ИНФОРМАЦИЯ

   Член 7
   Запитаният орган потвърждава получаването на искането за информация във възможно най-кратък срок и при всички случаи в рамките на седем календарни дни от получаването.
   При получаване на искането, ако е целесъобразно, запитаният орган се обръща към запитващия орган с молба за предоставяне на необходимата допълнителна информация. Запитващият орган предоставя цялата необходима допълнителна информация, до която обикновено има достъп.
   Член 8
   1.   Запитаният орган предава всяка част от исканата информация до запитващия орган, както и когато тя е получена.
   2.   Когато, в зависимост от конкретния случай, цялата искана информация или част от нея не може да бъде получена в разумен срок, запитаният орган информира запитващия орган, като посочва причините за това.
   Във всеки случай в края на шестмесечния период от датата на потвърждаване на получаването на искането запитаният орган информира запитващия орган за резултата от проучванията, които е провел, за да получи исканата информация.
   Въз основа на получената от запитания орган информация запитващият орган може да поиска от запитания орган да продължи проучванията. Това искане се прави в срок от два месеца от получаването на уведомяването за резултата от проучванията, проведени от запитания орган, и се разглежда от запитания орган в съответствие с разпоредбите, които се прилагат към първоначалното искане.
   Член 9
   Запитващият орган може по всяко време да оттегли искането за информация, което е изпратил до запитания орган. Решението за оттегляне се изпраща на запитания орган.
   ГЛАВА III

      ИСКАНИЯ ЗА УВЕДОМЯВАНЕ

   Член 10
   1.   Всяко искане за уведомяване включва оригинала или завереното копие на всеки документ, за който се иска уведомяване.
   Единният формуляр за уведомяване, който придружава искането в съответствие с член 8, параграф 1, втора алинея от Директива 2010/24/ЕС, се попълва от запитващия орган или на негова отговорност. С него се предоставя информация на адресата относно документите, за които се иска помощ при уведомяване.
   2.   По отношение на информацията, посочена в единния формуляр за уведомяване, се прилага следното:

               а)

               размерът на вземането се посочва, когато вече е установен;

               б)

               периодът, в рамките на който трябва да се извърши уведомяването, може да се определи, като се посочи датата, преди която запитващият орган предвижда да се извърши уведомяването.

         Член 11
   Искането за уведомяване може да се отнася до всяко от лицата, посочени в член 3, буква в) от Директива 2010/24/ЕС, което, в съответствие с действащия закон в запитващата държава-членка, следва да бъде информирано за всеки документ, който се отнася до него.
   Член 12
   1.   Запитаният орган потвърждава получаването на искането за уведомяване във възможно най-кратък срок и при всички случаи в рамките на седем календарни дни от получаването.
   Веднага след получаване на искането за уведомяване запитаният орган взема необходимите мерки, за да извърши уведомяването в съответствие с действащото законодателство в държавата-членка, в която се намира.
   При необходимост, но без да нарушава крайния срок за уведомяване, посочен в искането за уведомяване, запитаният орган иска от запитващия орган да му предостави допълнителна информация.
   Запитващият орган предоставя цялата допълнителна информация, до която обикновено има достъп.
   2.   Запитаният орган незабавно информира запитващия орган за датата на уведомяването, като потвърждава уведомяването във формуляра на искането, който се връща на запитващия орган.
   Член 13
   1.   Смята се, че уведомяване, извършено от запитаната държава-членка в съответствие с действащите в нея национални законови и подзаконови разпоредби и административни практики, има същите последици в запитващата държава-членка като уведомяване, извършено от самата запитващата държава-членка в съответствие с действащите в нея национални законови и подзаконови разпоредби и административни практики.
   2.   Уведомяване за документ, който се отнася за повече от един вид данък, такса или друга мярка, се счита за валидно, ако е извършено от орган на запитаната държава-членка, който е компетентен най-малко за един от видовете данъци, такси или други мерки, посочени в документа, за който е било извършено уведомяване, при условие че това е позволено от националното законодателство на запитаната държава-членка.
   Член 14
   За целите на уведомяването запитаната държава-членка може да използва единния формуляр за уведомяване, посочен в член 10, параграф1, на своя официален език или на един от официалните си езици в съответствие със своето национално законодателство.
   ГЛАВА IV

      ИСКАНИЯ ЗА СЪБИРАНЕ НА ВЗЕМАНЕ ИЛИ ЗА ОБЕЗПЕЧИТЕЛНИ МЕРКИ

   Член 15
   Исканията за събиране на вземане или за обезпечителни мерки включват декларация, че условията, предвидени в Директива 2010/24/ЕС за откриване на процедура за взаимна помощ, са изпълнени.
   Член 16
   1.   Единният инструмент за предприемане на изпълнителни мерки в запитаната държава-членка, придружаващ искането за събиране на вземане или за обезпечителни мерки се попълва от запитващия орган или на негова отговорност въз основа на първоначалния инструмент за предприемане на изпълнителни мерки в запитващата държава-членка.
   Административните наказания, глоби, такси и допълнителни такси, посочени в член 2, параграф 2, буква а) от Директива 2010/24/ЕС, и лихвите и разходите, посочени в член 2, параграф 2, буква в) от същата директива, които, в съответствие с действащите правила в запитващата държава-членка могат да са дължими от датата на първоначалния инструмент за предприемане на изпълнителни мерки до датата преди тази, на която е изпратено искането за събиране на вземане, могат да бъдат добавени в единния инструмент за предприемане на изпълнителни мерки в запитаната държава-членка.
   2.   За няколко вземания или за няколко лица може да бъде издаден само един единен инструмент за предприемане на изпълнителни мерки в запитаната държава-членка, в съответствие с първоначалния инструмент за предприемане на изпълнителни мерки в запитващата държава-членка.
   3.   Доколкото дадени първоначални инструменти за предприемане на изпълнителни мерки относно няколко вземания в запитващата държава-членка вече са били заменени с общ инструмент за предприемане на изпълнителни мерки за всички тези вземания в посочената държава-членка, единният инструмент за предприемане на изпълнителни мерки в запитаната държава-членка може да се основава на първоначалните инструменти за предприемане на изпълнителни мерки в запитващата държава-членка или на общия инструмент, който обединява първоначалните инструменти в запитващата държава-членка.
   4.   За да се изпълнят мерките относно вземанията, за които е поискана помощ при събирането, запитаната държава-членка може да използва единния инструмент за предприемане на изпълнителни мерки в нея на своя официален език или на един от официалните си езици в съответствие със своето национално законодателство.
   Член 17
   Адресатът на искане за събиране на вземане или за обезпечителни мерки не може да се позовава на уведомяване или съобщаване на единния инструмент за предприемане на изпълнителни мерки в запитаната държава-членка, за да иска удължаване или възстановяване на срока за обжалване на вземането или на първоначалния инструмент за предприемане на изпълнителни мерки, ако за него е направено валидно уведомяване.
   Член 18
   1.   Ако паричната единица на запитаната държава-членка е различна от паричната единица на запитващата държава-членка, запитващият орган посочва размера на вземането, което подлежи на събиране, и в двете парични единици.
   2.   Обменният курс, който се използва за целите на помощта при събиране на вземане, е последният обменен курс, публикуван в Официален вестник на Европейския съюз преди датата на изпращане на искането.
   Член 19
   1.   Запитаният орган потвърждава получаването на искането за събиране на вземането или за обезпечителни мерки във възможно най-кратък срок и във всички случаи в рамките на седем календарни дни от получаването на съответното искане.
   2.   Запитаният орган може, ако е необходимо, да поиска от запитващия орган да предостави допълнителна информация или да допълни единния инструмент за предприемане на изпълнителни мерки в запитаната държава-членка. Запитващият орган предоставя цялата необходима допълнителна информация, до която обикновено има достъп.
   Член 20
   1.   Когато, в зависимост от конкретния случай, цялото вземане или част от него не може да бъде събрано или обезпечителните мерки не могат да бъдат предприети в разумен срок, запитаният орган информира запитващия орган, като посочва причините за това.
   Въз основа на информацията, получена от запитания орган, запитващият орган може да поиска от запитания орган да открие отново процедурата за събиране на вземане или за обезпечителни мерки. Това искане се прави в срок от два месеца от получаване на уведомяването за резултата от тази процедура и се разглежда от запитания орган в съответствие с разпоредбите, приложими към първоначалното искане.
   2.   Не по-късно от края на всеки шестмесечен период, следващ датата на потвърждаване на получаването на искането, запитаният орган информира запитващия орган за етапа на изпълнение или за резултата от процедурата по събиране на вземане или за обезпечителни мерки.
   Член 21
   1.   Запитващият орган уведомява писмено запитания орган за всяко действие за обжалване на вземането или на инструмента за предприемане на изпълнителни мерки по него в държавата-членка на запитващия орган веднага след получаване на информация за такова действие.
   2.   Ако законовите и подзаконовите разпоредби и административните практики, действащи в запитаната държава-членка, не позволяват налагането на обезпечителни мерки или събирането на вземане в съответствие с член 14, параграф 4, алинеи втора и трета от Директива 2010/24/ЕС, запитаният орган уведомява за това запитващия орган в най-кратък срок и при всички случаи в рамките на един месец от получаване на уведомяването, посочено в параграф 1.
   3.   За всяко действие, предприето в запитаната държава-членка, за възстановяване на събрани суми или на компенсация във връзка със събиране на обжалвани вземания в съответствие с член 14, параграф 4, алинея трета от Директива 2010/24/ЕС, запитаният орган уведомява запитващия орган веднага след получаване на информация за такова действие.
   В рамките на възможното, запитаният орган осигурява участието на запитващия орган в процедурите по уреждане на сумата за възстановяване и на дължимата компенсация. При получаване на мотивирано искане от страна на запитания орган, запитващият орган превежда възстановените суми и платената компенсация в срок от два месеца от получаването на посоченото искане.
   Член 22
   1.   Ако искането за събиране на вземане или за обезпечителни мерки стане безпредметно в резултат на изплащане на вземането или на неговото отменяне или по някаква друга причина, запитващият орган незабавно информира запитания орган, така че последният да може да спре всяко предприето от него действие.
   2.   Ако размерът на вземането, за което е отправено искане за възстановяване или за обезпечителни мерки, е коригиран с решение на компетентния орган, посочен в член 14, параграф 1 от Директива 2010/24/ЕС, запитващият орган информира запитания орган за решението и, ако е поискано възстановяване, предоставя преработен единен инструмент за предприемане на изпълнителни мерки в запитаната държава-членка. Преработеният единен инструмент за предприемане на изпълнителни мерки в запитаната държава-членка се изготвя от запитващия орган или на негова отговорност, въз основа на решението за коригиране на размера на вземането.
   3.   Преработеният единен инструмент за предприемане на изпълнителни мерки в запитаната държава-членка не води до каквито и да било последици по отношение на възможността да се обжалва първоначалното вземане, първоначалния инструмент за предприемане на изпълнителни мерки в запитващата държава-членка или решението, посочено в предходната алинея.
   4.   Ако корекцията, посочена в параграф 2, води до намаление на размера на вземането, запитаният орган продължава действието, което е предприел за събиране на вземане или за обезпечителни мерки, но това действие се отнася само до все още неуредената сума.
   Ако по времето, когато запитаният орган е информиран за намалението на размера на вземането, вече е била събрана сума, надвишаваща все още неуредената сума по вземането, но процедурата по превода, посочена в член 23, все още не е започнала, запитаният орган връща надплатената сума на съответното лице.
   5.   Ако корекцията, посочена в параграф 2, води до увеличение на размера на вземането, запитващият орган може да отправи до запитания орган допълнително искане за събиране на вземане или за обезпечителни мерки.
   Запитаният орган дава ход на допълнителното искане, доколкото е възможно, едновременно с първоначалното искане от запитващия орган. Когато, предвид етапа, до който е стигнала съществуващата процедура, не е възможна консолидация на допълнителното искане с първоначалното искане, запитаният орган е длъжен да се съобрази с допълнителното искане само ако то се отнася за сума, не по-малка от посочената в член 18, параграф 3 от Директива 2010/24/ЕС.
   6.   За превръщането на сумата на вземането, получена в резултат на корекцията, посочена в параграф 2, в паричната единица на държавата-членка на запитания орган, запитващият орган използва обменния курс, използван при първоначалното искане.
   Член 23
   1.   Сумите, които трябва да бъдат изплатени на запитващия орган, в съответствие с член 13, параграф 5 от Директива 2010/24/ЕС, се превеждат на запитващия орган в паричната единица на запитаната държава-членка.
   Събраните суми се превеждат в срок от два месеца от датата, на която е събрано вземането.
   Ако обаче мерките за събиране на вземането, предприети от запитания орган, са обжалвани по причина, която не попада под отговорността на запитващата държава-членка, запитаният орган може да изчака с превеждането на събраните суми по вземането на запитващата държава-членка до уреждането на спора, ако са изпълнени едновременно следните условия:

               а)

               запитаният орган смята за възможно резултатът от обжалването да е благоприятен за съответната страна и

               б)

               запитващият орган не е декларирал, че ще възстанови вече преведените суми, ако резултатът от обжалването е благоприятен за съответната страна.

         Ако запитващият орган е направил декларация за възстановяване в съответствие с трета алинея, буква б), той връща събраните по вземането суми, които са вече преведени от запитания орган, в срок от един месец от получаването на искането за възстановяване. Всяка друга дължима компенсация в този случай остава изцяло за сметка на запитания орган.
   2.   Компетентните органи на държавите-членки могат да договорят различни условия за превода на сумите под прага, посочен в член 18, параграф 3 от Директива 2010/24/ЕС.
   Член 24
   Независимо дали запитаният орган е събрал някакви суми от лихвата, посочена в член 13, параграф 4 от Директива 2010/24/ЕС, вземането се счита за събрано съразмерно на събраната сума, изразена в националната парична единица на държавата-членка на запитания орган, въз основа на обменния курс, посочен в член 18, параграф 2 от настоящия регламент.
   ГЛАВА V

      ЗАКЛЮЧИТЕЛНИ РАЗПОРЕДБИ

   Член 25
   Регламент (ЕО) № 1179/2008 се отменя.
   Член 26
   Настоящият регламент влиза в сила на двадесетия ден след публикуването му в Официален вестник на Европейския съюз.

   Той се прилага от 1 януари 2012 г.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 18 ноември 2011 година.

            За Комисията

            Председател

         José Manuel BARROSO

      (1)  ОВ L 84, 31.3.2010 г., стр. 1.

      (2)  ОВ L 150, 10.6.2008 г., стр. 28.

      (3)  ОВ L 319, 29.11.2008 г., стр. 21.

      ПРИЛОЖЕНИЕ I

         Единен формуляр за уведомяване, предоставящ информация относно документа(ите), за който/които е било извършено уведомяване (изпраща се на адресата на уведомяването)
          (1)

      Настоящият документ придружава документа(ите), за който/които уведомява компетентният орган на [наименование на запитаната държава-членка].
      Уведомяването се отнася до документи на компетентните органи на [наименование на запитващата държава-членка], която е поискала помощ при уведомяване в съответствие с член 8 от Директива 2010/24/ЕС на Съвета от 16 март 2010 г.
      A.   ИДЕНТИФИКАЦИЯ НА АДРЕСАТА НА УВЕДОМЯВАНЕТО

                  1.

                  Име:

                     2.

                  Адрес:

                     3.

                  Дата на раждане:

                     4.

                  Място на раждане:

            Б.   ЦЕЛ НА УВЕДОМЯВАНЕТО

                  1.

                  С настоящото уведомяване се цели:

                              

                              да се информира адресатът относно документа(ите), към който/които е приложен настоящият документ за информация.

                              

                              да се прекъсне давностният срок за вземането(ията), посочено(и) в документа(ите), за който/които се уведомява.

                              

                              да се потвърди на адресата задължението му да изплати сумите, посочени в точка В.

                        Моля, имайте предвид, че при неплащане съответните органи могат да предприемат изпълнителни и/или обезпечителни мерки, за да гарантират събирането на вземането(ията). Това може да доведе до допълнителни разходи за адресата.
                  Вие сте адресат на настоящото уведомяване, тъй като се смятате за:

                              

                              основен длъжник

                              

                              съдлъжник

                              

                              лице, различно от длъжника/съдлъжника, отговорно за плащане на данъците, таксите и другите мерки, или за други вземания, свързани с тези данъци, такси и други мерки, съгласно действащото законодателство в запитващата държава-членка

                              

                              лице, различно от длъжника/съдлъжника, което държи активи, собственост на длъжника/съдлъжника или което и да е друго лице-платец, или имащо дългове към длъжника/съдлъжника или което и да е друго лице-платец

                              

                              трета страна, която може да бъде засегната от изпълнителни мерки, отнасящи се до други лица.

                     (Следната информация ще се появи, ако адресатът на уведомяването е лице, различно от длъжника/съдлъжника, което държи активи, собственост на длъжника/съдлъжника или което и да е друго лице-платец, или има дългове към някое от тези лица, или трета страна, която може да бъде засегната от изпълнителни мерки, отнасящи се до други лица: документите, за които се извършва уведомяване, се отнасят до вземания относно данъци и такси, за които е/са задължено(и) следното(ите) лице(а): [име и адрес (известни или предполагаеми)]).

                  2.

                  Запитващият орган на [наименование на запитващата държава-членка] кани компетентните органи на [наименование на запитаната държава-членка] да извършат това уведомяване преди [дата]. Моля, имайте предвид, че посочената дата не е конкретно свързана с даден срок на давност.

            В.   ОПИСАНИЕ НА ДОКУМЕНТА(ИТЕ), ЗА КОЙТО/КОИТО СЕ ИЗВЪРШВА УВЕДОМЯВАНЕ

                  1.

                  Референтен номер:
                  Дата на издаване:

                  2.

                  Вид на документа, за който се извършва уведомяване:

                              

                              Определяне на данъка

                              

                              Разпореждане за плащане

                              

                              Решение след обжалване по административен път

                              

                              Друг административен документ:

                              

                              Съдебно решение/разпореждане на:

                              

                              Друг документ с правна сила

                  3.

                  Наименование на съответното вземане (на езика на запитващата държава-членка):

                  4.

                  Вид на вземането:

                               a)

                              мита

                               б)

                              данък върху добавената стойност

                               в)

                              акцизи

                               г)

                              данък върху доходите или върху капитала

                               д)

                              данък върху застрахователните премии

                               е)

                              данъци върху наследствата и даренията

                               ж)

                              национални данъци и такси върху недвижимата собственост, различни от посочените по-горе

                               з)

                              национални данъци и такси върху ползването или собствеността на транспортни средства

                               и)

                              други данъци и такси, събирани от запитващата държава или за нейна сметка

                               ѝ)

                              данъци и такси, събирани от териториални или административни подразделения на запитващата държава или за тяхна сметка, с изключение на данъците и таксите, събирани от местните органи

                               к)

                              данъци и такси, събирани от местни органи или за тяхна сметка

                               л)

                              други вземания с характер на данъци и такси

                               м)

                              възстановявания, интервенции и други мерки, съставляващи част от системата за пълно или частично финансиране от Европейския фонд за гарантиране на земеделието (ЕФГЗ) и от Европейския земеделски фонд за развитие на селските райони (ЕЗФРСР), включително суми, подлежащи на събиране във връзка с тези действия, както и налози и други такси, предвидени съгласно общата организация на пазара в сектора на захарта

                     5.

                  Размер на съответното вземане в паричната единица на [наименование на запитващата държава-членка]:

                              

                                 Размер на главницата:

                              

                                 Административни наказания и глоби:

                              

                                 Лихви до [дата]:

                              

                                 Разходи до [дата]:

                              

                                 Такси за удостоверения и други подобни документи, издавани във връзка с административни процедури, отнасящи се до вземането, посочено в точка 3:

                              

                                 Общ размер на посоченото вземане:

                     6.

                  Сумата, посочена в точка 5, следва да се изплати:

                              

                                 преди:

                              

                                 в срок от [брой] календарни дни след датата на настоящото уведомяване

                              

                                 незабавно

                     Посоченото плащане се извършва в полза на:

                     Позоваване, което да се използва за плащането:

                     7.

                  Можете да отговорите на документа(ите), за който/които се уведомява с настоящото.

                              

                              Последен ден за отговор:

                              

                              Срок за отговор:

                     Име и адрес на органа, на който може да се изпрати отговор:

                     8.

                  Възможност за обжалване

                              

                                 Срокът за обжалване на вземането или на документа(ите), за който/които е извършено уведомяване, вече е изтекъл.

                              

                                 Последен ден за обжалване:

                              

                                 Срок за обжалване:

                              

                                 Име и адрес на органа, пред който може да се обжалва

                     Моля, имайте предвид, че споровете относно вземането, инструмента за предприемане на изпълнителни мерки или който и да е друг документ, издаден от органите на [наименование на запитващата държава-членка], попадат в компетентността на компетентните органи на [наименование на запитващата държава-членка] в съответствие с член 14 от Директива 2010/24/ЕС на Съвета.

                     Посочените спорове се решават в съответствие с процедурните и езикови правила, които се прилагат в [наименование на запитващата държава-членка].

                              

                                 Моля, имайте предвид, че събирането на вземането може да започне преди изтичане на срока за обжалване.

                  9.

                  Служба, която носи отговорност по отношение на приложения(те) документ(и)
                  Име
                  Адрес

                              

                              Телефон

                              

                              Адрес за електронна поща

                              

                              Език за връзка с посочената служба

                  10.

                  По-подробна информация относно:

                              

                              документа(ите), за който/които е било извършено уведомяване

                              

                              и/или възможността за обжалване на задължението

                        може да се получи от:

                              

                              службата, която носи отговорност за приложения(те) документ(и), посочена в точка В.9.

                              

                              следната служба:

         (1)  Елементите в курсив не са задължителни.

      ПРИЛОЖЕНИЕ II

         Единен инструмент за предприемане на изпълнителни мерки в запитаната държава-членка
          (1)

         ЕДИНЕН ИНСТРУМЕНТ ЗА ПРЕДПРИЕМАНЕ НА ИЗПЪЛНИТЕЛНИ МЕРКИ ЗА СЪБИРАНЕ НА ВЗЕМАНИЯ, ПОПАДАЩИ В ОБХВАТА НА ДИРЕКТИВА 2010/24/ЕС НА СЪВЕТА
      Дата на издаване:
         ПРЕРАБОТЕН ЕДИНЕН ИНСТРУМЕНТ ЗА ПРЕДПРИЕМАНЕ НА ИЗПЪЛНИТЕЛНИ МЕРКИ ЗА СЪБИРАНЕ НА ВЗЕМАНИЯ, ПОПАДАЩИ В ОБХВАТА НА ДИРЕКТИВА 2010/24/ЕС НА СЪВЕТА

         Дата на издаване на първоначалния единен инструмент:

         Дата на преработване:

         Основание за преработването:  съдебно решение/разпореждане на [наименование на съда]  административно решение от [дата]

      Референтен номер:
      Държава-членка на ЕС, в която е издаден документът:
      Всяка държава-членка на ЕС може да отправи искане за помощ при събиране на вземане до друга държава-членка за несъбрани вземания по член 2 от Директива 2010/24/ЕС на Съвета от 16 март 2010 г.
      Мерките за събиране на вземания, предприети от запитаната държава-членка, се основават на:

                  

                  единен инструмент за предприемане на изпълнителни мерки в съответствие с член 12 от посочената директива.

                  

                  преработен единен инструмент за предприемане на изпълнителни мерки в съответствие с член 15 от посочената директива (да се вземе предвид решението на компетентния орган, посочен в член 14, параграф 1 от същата директива)

            Настоящият документ e [преработеният] единен инструмент за предприемане на изпълнителни мерки. Той се отнася до посоченото(ите) по-долу вземане(ия), което/които остава(т) несъбрано(и) в [наименование на запитващата държава-членка]. За първоначалния инструмент за предприемане на изпълнителни мерки за събиране на това/тези вземане(ия) е направено уведомяване, доколкото това се изисква от националното законодателство на [наименование на запитващата държава-членка].
      Споровете относно вземането(ията) попадат изключително в компетентността на компетентните органи на [наименование на запитващата държава-членка] в съответствие с член 14 от Директива 2010/24/ЕС. Всяко такова действие трябва да бъде отнесено пред тях в съответствие с действащите процедурни и езикови правила в [наименование на запитващата държава-членка].
      ОПИСАНИЕ НА ВЗЕМАНЕТО(ИЯТА) И ЗАСЕГНАТОТО(ТИТЕ) ЛИЦЕ(А)
      ИДЕНТИФИКАЦИЯ НА ВЗЕМАНЕТО

                  1.

                  Позоваване:

                  2.

                  Вид на вземането:

                               a)

                              мита

                               б)

                              данък върху добавената стойност

                               в)

                              акцизи

                               г)

                              данък върху доходите или върху капитала

                               д)

                              данък върху застрахователните премии

                               е)

                              данъци върху наследствата и даренията

                               ж)

                              национални данъци и такси върху недвижимата собственост, различни от посочените по-горе

                               з)

                              национални данъци и такси върху ползването или собствеността на транспортни средства

                               и)

                              други данъци и такси, събирани от (запитващата) държава или за нейна сметка

                               ѝ)

                              данъци и такси, събирани от териториални или административни подразделения на (запитващата) държава или за тяхна сметка, с изключение на данъците и таксите, събирани от местните органи

                               к)

                              данъци и такси, събирани от местни органи или за тяхна сметка

                               л)

                              други вземания с характер на данъци и такси

                               м)

                              възстановявания, интервенции и други мерки, съставляващи част от системата за пълно или частично финансиране от Европейския фонд за гарантиране на земеделието (ЕФГЗ) и от Европейския земеделски фонд за развитие на селските райони (ЕЗФРСР), включително суми, подлежащи на събиране във връзка с тези действия, както и налози и други такси, предвидени съгласно общата организация на пазара в сектора на захарта.

                  3.

                  Наименование на съответния(ата) данък/такса:

                  4.

                  Съответен период или съответна дата:

                  5.

                  Дата на установяване на вземането:

                  6.

                  Дата, на която става възможно да се пристъпи към изпълнителни мерки:

                  7.

                  Размер на вземането (първоначално дължима сума— все още дължима сума):

                              

                              размер на главницата:

                              

                              административни наказания и глоби:

                              

                              лихви до датата, предхождаща деня, в който е изпратено искането:

                              

                              разходи до датата, предхождаща деня, в който е изпратено искането:

                              

                              такси за удостоверения и други подобни документи, издавани във връзка с административни процедури, отнасящи се до съответния(ата) данък/такса:

                              

                              общ размер на посоченото вземане:

                  8.

                  Датата на уведомяване на първоначалния инструмент за предприемане на изпълнителни мерки в [наименование на запитващата държава]

                  9.

                  Служба, която е отговорна за определяне на вземането: наименование, адрес и други данни за контакт:

                  10.

                  По-подробна информация относно вземането или относно възможностите за обжалване на задължението за плащане може да бъде получена от:

                              

                              службата, която е отговорна за определяне на вземането, посочена в точка 9

                              

                              службата, която е отговорна за единния инструмент за предприемане на изпълнителни мерки: наименование, адрес и други данни за контакт

            ИДЕНТИФИКАЦИЯ НА ЗАСЕГНАТОТО(ИТЕ) ЛИЦЕ(А) В НАЦИОНАЛНИЯ(ТЕ) ИНСТРУМЕНТ(И) ЗА ПРЕДПРИЕМАНЕ НА ИЗПЪЛНИТЕЛНИ МЕРКИ

                  1.

                  Име

                  2.

                  Адрес

                  3.

                  Основание за задължението:

                              

                              основен длъжник

                              

                              съдлъжник

                              

                              лице, различно от длъжника/съдлъжника, отговорно за плащане на данъците, таксите и другите мерки, или за други вземания, свързани с тези данъци, такси и други мерки

         (1)  Елементите в курсив не са задължителни.


title: Регламент за изпълнение (ЕС) 2015/1060 на Комисията от 2 юли 2015 година за разрешаване на употребата на безводен бетаин и бетаин хидрохлорид като фуражни добавки за всички видове животни (Текст от значение за ЕИП)

text:
               3.7.2015

               BG

               Официален вестник на Европейския съюз

               L 174/3

         РЕГЛАМЕНТ ЗА ИЗПЪЛНЕНИЕ (ЕС) 2015/1060 НА КОМИСИЯТА
   от 2 юли 2015 година
   за разрешаване на употребата на безводен бетаин и бетаин хидрохлорид като фуражни добавки за всички видове животни
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
   като има предвид, че:

               (1)

               В Регламент (ЕО) № 1831/2003 се предвижда разрешителен режим за добавките, предвидени за употреба при храненето на животните, и се посочват основанията и процедурите за предоставянето на такова разрешение. В член 10 от посочения регламент се предвижда извършването на повторна оценка на добавките, чиято употреба е разрешена съгласно Директива 70/524/ЕИО на Съвета (2).

               (2)

               В съответствие с Директива 70/524/ЕИО бе разрешена безсрочната употреба на безводен бетаин и бетаин хидрохлорид като фуражни добавки за всички видове животни. Впоследствие посочените продукти бяха вписани в Регистъра на фуражните добавки като съществуващи продукти в съответствие с член 10, параграф 1 от Регламент (ЕО) № 1831/2003.

               (3)

               В съответствие с член 10, параграф 2 от Регламент (ЕО) № 1831/2003 във връзка с член 7 от същия регламент бяха подадени три заявления за извършване на повторна оценка на безводен бетаин и бетаин хидрохлорид и на препарати от посочените вещества като фуражни добавки за всички видове животни и, в съответствие с член 7 от посочения регламент, за нов вид употреба във вода за пиене. Заявителите подадоха искане добавките да се класифицират в категорията „хранителни добавки“. Посочените заявления бяха придружени от данните и документите, изисквани съгласно член 7, параграф 3 от Регламент (ЕО) № 1831/2003.

               (4)

               С Решение 2007/692/ЕО на Комисията (3) бе разрешено пускането на пазара на генетично модифицирано захарно цвекло KM-ØØØH71-4 и на фуражи, произвеждани от него. В съответствие с член 9, параграф 6 от Регламент (ЕО) № 1831/2003 разрешението за употреба на безводен бетаин, получен от генетично модифицирано захарно цвекло KM-ØØØH71-4, следва да включва името на притежателя на разрешението — „Trouw Nutrition International BV“ и уникалния идентификатор, определен за генетично модифицирания организъм (ГМО).

               (5)

               В становищата си от 17 април 2013 г. и 18 април 2013 г. (4) Европейският орган за безопасност на храните („Органът“) заключи, че при предложените условия на употреба във фуражи безводният бетаин и бетаин хидрохлоридът не се отразяват неблагоприятно върху здравето на животните и на човека, нито върху околната среда.

               (6)

               Също така Органът заключи, че действието на безводния бетаин и бетаин хидрохлорида може да бъде ефикасно за всички видове животни. Освен това Органът заключи, че няма да възникнат опасения във връзка с безопасността на ползвателите. Органът не счита, че са необходими специални изисквания за наблюдение след пускането на пазара. Той също така провери доклада относно метода за анализ на фуражните добавки във фуражите и във водата, представен от референтната лаборатория, определена с Регламент (ЕО) № 1831/2003.

               (7)

               При оценката на безводния бетаин и бетаин хидрохлорида беше установено, че предвидените в член 5 от Регламент (ЕО) № 1831/2003 условия за издаване на разрешение са изпълнени. Поради това употребата на посочените вещества следва да бъде разрешена съгласно предвиденото в приложението към настоящия регламент. Следва да се определи максимално препоръчително съдържание на добавката на безводен бетаин и бетаин хидрохлорид във фуражите и във водата.

               (8)

               Тъй като няма съображения във връзка с безопасността, които да налагат незабавното прилагане на измененията в условията на разрешението, е целесъобразно да се предвиди преходен период, за да се даде възможност на заинтересованите страни да предприемат необходимото, за да спазят новите изисквания, произтичащи от разрешението.

               (9)

               Употребата на захарно цвекло KM-ØØØH71-4 за производството на храни, хранителни съставки и фуражи е разрешена за срок от 10 години от датата на нотифициране на Решение 2007/692/ЕО. Решението бе нотифицирано на притежателите на разрешението на 23 октомври 2007 г. Срокът на разрешението за употребата на безводен бетаин, получен от захарно цвекло KM-ØØØH71-4, като фуражна добавка следва да не бъде по-дълъг от срока на разрешението за употребата на захарно цвекло KM-ØØØH71-4.

               (10)

               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

         ПРИЕ НАСТОЯЩИЯ РЕГЛАМЕНТ:
   Член 1
   Разрешава се употребата на посочените в приложението вещества, които принадлежат към категорията „хранителни добавки“ и към функционалната група „витамини, провитамини и химически добре дефинирани вещества, които имат подобен ефект“, като добавки при храненето на животните при спазване на условията, определени в същото приложение.
   Член 2
   1.   Посочените в приложението вещества и съдържащите ги премикси, които са произведени и етикетирани преди 23 януари 2016 г. в съответствие с правилата, приложими преди 23 юли 2015 г., могат да продължат да се пускат на пазара и да се употребяват до изчерпване на складовите наличности.
   2.   Комбинираните фуражи и фуражните суровини, които съдържат посочените в приложението вещества и са произведени и етикетирани преди 23 юли 2016 г. в съответствие с правилата, приложими преди 23 юли 2015 г., могат да продължат да се пускат на пазара и да се употребяват до изчерпване на складовите наличности, ако са предназначени за животни, отглеждани за производство на храни.
   3.   Комбинираните фуражи и фуражните суровини, които съдържат посочените в приложението вещества и са произведени и етикетирани преди 23 юли 2017 г. в съответствие с правилата, приложими преди 23 юли 2015 г., могат да продължат да се пускат на пазара и да се употребяват до изчерпване на складовите наличности, ако са предназначени за животни, които не се отглеждат за производство на храни.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 2 юли 2015 година.

            За Комисията

            Председател

         Jean-Claude JUNCKER

      (1)  ОВ L 268, 18.10.2003 г., стр. 29.

      (2)  Директива 70/524/ЕИО на Съвета от 23 ноември 1970 г. относно добавките при храненето на животни (ОВ L 270, 14.12.1970 г., стр. 1).

      (3)  Решение 2007/692/ЕО на Комисията от 24 октомври 2007 г. за разрешаване пускането на пазара на храни и фуражи, произведени от генетично модифицирано захарно цвекло H7-1 (KM-ØØØH71-4) съгласно Регламент (ЕО) № 1829/2003 на Европейския парламент и на Съвета (ОВ L 283, 27.10.2007 г., стр. 69).

      (4)  EFSA Journal (Бюлетин на ЕОБХ), 2013; 11(5):3209; EFSA Journal (Бюлетин на ЕОБХ), 2013; 11(5):3210; EFSA Journal (Бюлетин на ЕОБХ), 2013; 11(5):3211.

      ПРИЛОЖЕНИЕ

                  Идентификационен номер на добавката

                  Наименование на притежателя на разрешението

                  Добавка

                  Състав, химична формула, описание, метод за анализ

                  Вид или категория на животните

                  Максимална възраст

                  Минимално съдържание

                  Максимално съдържание

                  Други разпоредби

                  Срок на валидност на разрешението

                  mg от активното вещество/kg пълноценен фураж със съдържание на влага 12 % или mg от активното вещество/l вода

                     Категория: „хранителни добавки“. Функционална група: „витамини, провитамини и химически добре дефинирани вещества, които имат подобен ефект“

                  3a920

                  —

                  Безводен бетаин

                     Състав на добавката

                  Безводен бетаин

                     Характеристика на активното вещество

                  Бетаин
                  C5H11NO2

                  Номер по CAS: 107-43-7
                  Безводен бетаин, получен чрез химичен синтез или чрез извличане от меласа и винаса — странични продукти при производството на захар от захарно цвекло.
                  Критерии за чистота: безводен бетаин (твърдо състояние) мин. 97 % (на безводна основа). безводен бетаин в течно състояние мин. 47 %.

                     Метод за анализ
                      (1)

                  За определяне на безводен бетаин във фуражната добавка, премиксите, фуражите и водата: метод на високоефективна течна хроматография с рефрактометричен детектор (HPLC-RI).

                  Всички видове животни

                  —

                  —

                  —

                              1.

                              Безводният бетаин може да бъде пускан на пазара и употребяван като добавка, състояща се от препарат.

                              2.

                              В упътването за употреба на добавката и премиксите да се посочат условията за съхранение и устойчивост.

                              3.

                              Добавката може да се използва във вода за пиене.

                              4.

                              Препоръчва се да не се превишава следното съдържание на добавката: 2 000 mg бетаин/kg пълноценен фураж (със съдържание на влага 12 %) или 1 000 mg бетаин/l вода за пиене при домашни птици, 700 mg бетаин/l вода за пиене при свине и 250 mg бетаин/l вода за пиене при телета за отглеждане.

                              5.

                              При едновременна употреба на бетаин като добавка във фуражите и във водата за пиене трябва да се внимава да не се превишават общите препоръчителни нива, като се вземат предвид количествата, които вече се съдържат във фуражите.

                              6.

                              За безопасността на ползвателите: носене на средства за дихателна защита, предпазни очила и ръкавици по време на работа.

                  23.7.2025 г.

                  3a921

                  Trouw Nutrition International BV

                  Безводен бетаин, получен от генетично модифицирано захарно цвекло.

                     Състав на добавката

                  Безводен бетаин

                     Характеристика на активното вещество

                  Бетаин
                  C5H11NO2

                  Номер по CAS: 107-43-7
                  Безводен бетаин в твърдо състояние, получен чрез извличане от генетично модифицирано захарно цвекло KM-ØØØH71-4.
                  Критерии за чистота: мин. 97 % (на безводна основа)

                     Метод за анализ
                      (1)

                  За определяне на безводен бетаин във фуражната добавка, премиксите, фуражите и водата: метод на високоефективна течна хроматография с рефрактометричен детектор (HPLC-RI).

                  Всички видове животни

                  —

                  —

                  —

                              1.

                              Безводният бетаин може да бъде пускан на пазара и употребяван като добавка, състояща се от препарат.

                              2.

                              В упътването за употреба на добавката и премиксите да се посочат условията за съхранение и устойчивост.

                              3.

                              Добавката може да се използва във вода за пиене.

                              4.

                              Препоръчва се да не се превишава следното съдържание на добавката: 2 000 mg бетаин/kg пълноценен фураж (със съдържание на влага 12 %) или 1 000 mg бетаин/l вода за пиене при домашни птици, 700 mg бетаин/l вода за пиене при свине и 250 mg бетаин/l вода за пиене при телета за отглеждане.

                              5.

                              При едновременна употреба на бетаин като добавка във фуражите и във водата за пиене трябва да се внимава да не се превишават общите препоръчителни нива, като се вземат предвид количествата, които вече се съдържат във фуражите.

                              6.

                              За безопасността на ползвателите: носене на средства за дихателна защита, предпазни очила и ръкавици по време на работа.

                  23.10.2017 г.

                  3a925

                  —

                  Бетаин хидрохлорид

                     Състав на добавката

                  Бетаин хидрохлорид.

                     Характеристика на активното вещество

                  Бетаин хидрохлорид.
                  Химична формула: C5H11NO2 · HCl
                  Номер по CAS: 590-46-5
                  Бетаин хидрохлорид в твърдо състояние, получен чрез химичен синтез.
                  Критерии за чистота: мин. 98 % (на безводна основа).

                     Метод за анализ
                      (1)

                              —

                              За определяне на бетаин хидрохлорид във фуражната добавка:

                                          1.

                                          титруване с перхлорна киселина (Фармакопея на САЩ, 31, монография за бетаин хидрохлорид); или

                                          2.

                                          метод на високоефективна течна хроматография с рефрактометричен детектор (HPLC-RI).

                              —

                              За определяне на бетаин хидрохлорид в премиксите, фуражите и водата: метод на високоефективна течна хроматография с рефрактометричен детектор (HPLC-RI).

                  Всички видове животни

                  —

                  —

                  —

                              1.

                              Бетаин хидрохлоридът може да бъде пускан на пазара и употребяван като добавка, състояща се от препарат.

                              2.

                              В упътването за употреба на добавката и премиксите да се посочат условията за съхранение и устойчивост.

                              3.

                              Добавката може да се използва във вода за пиене.

                              4.

                              Препоръчва се да не се превишава следното съдържание на добавката: 2 000 mg бетаин/kg пълноценен фураж (със съдържание на влага 12 %) или 1 000 mg бетаин/l вода за пиене при домашни птици, 700 mg бетаин/l вода за пиене при свине и 250 mg бетаин/l вода за пиене при телета за отглеждане.

                              5.

                              При едновременна употреба на бетаин като добавка във фуражите и във водата за пиене трябва да се внимава да не се превишават общите препоръчителни нива, като се вземат предвид количествата, които вече се съдържат във фуражите.

                              6.

                              За безопасността на ползвателите: носене на средства за дихателна защита, предпазни очила и ръкавици по време на работа.

                  23.7.2025 г.

         (1)  Подробна информация за методите за анализ може да бъде намерена на интернет адреса на референтната лаборатория на Европейския съюз за фуражни добавки: https://ec.europa.eu/jrc/en/eurl/feed-additives/evaluation-reports


title: Регламент за изпълнение (ЕС) № 1372/2011 на Комисията от 21 декември 2011 година относно неодобряване на активното вещество ацетохлор, в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита, и за изменение на Решение 2008/934/ЕО на Комисията  текст от значение за ЕИП

text:
               22.12.2011

               BG

               Официален вестник на Европейския съюз

               L 341/45

         РЕГЛАМЕНТ ЗА ИЗПЪЛНЕНИЕ (ЕС) № 1372/2011 НА КОМИСИЯТА
   от 21 декември 2011 година
   относно неодобряване на активното вещество ацетохлор, в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита, и за изменение на Решение 2008/934/ЕО на Комисията
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 13, параграф 2 и член 78, параграф 2 от него,
   като има предвид, че:

               (1)

               В съответствие с член 80, параграф 1, буква в) от Регламент (ЕО) № 1107/2009 Директива 91/414/ЕИО на Съвета (2) се прилага — по отношение на процедурата и условията за одобряване — за активните вещества, за които е била установена пълнота в съответствие с член 16 от Регламент (ЕО) № 33/2008 на Комисията от 17 януари 2008 г. за определяне на подробни правила за прилагането на Директива 91/414/ЕИО на Съвета във връзка с редовна и ускорена процедура за оценката на активни вещества, които са били част от работната програма, посочена в член 8, параграф 2 от същата директива, но не са били включени в приложение I към нея (3). Ацетохлор е активно вещество, за което е установена пълнота в съответствие с посочения регламент.

               (2)

               С регламенти (ЕО) № 451/2000 (4) и (ЕО) № 1490/2002 (5) на Комисията се определят подробните правила за изпълнението на втория и третия етап от работната програма, посочена в член 8, параграф 2 от Директива 91/414/ЕИО, и се установяват списъци с активни вещества, които да бъдат оценени с оглед на евентуалното им включване в приложение I към Директива 91/414/ЕИО. Един от тези списъци включва ацетохлор.

               (3)

               В съответствие с член 3, параграф 2 от Регламент (ЕО) № 1095/2007 на Комисията от 20 септември 2007 г. за изменение на Регламент (ЕО) № 1490/2002 за установяване на допълнителни подробни правила за изпълнение на третия етап на работната програма, посочена в член 8, параграф 2 от Директива 91/414/ЕИО на Съвета и Регламент (ЕО) № 2229/2004 за определяне на допълнителни подробни правила за изпълнение на четвъртия етап на работната програма, посочена в член 8, параграф 2 от Директива 91/414/ЕИО на Съвета (6) нотификаторът оттегли подкрепата си за включването на това активно вещество в приложение I към Директива 91/414/ЕИО в двумесечен срок от влизането в сила на Регламент (ЕО) № 1095/2007. Вследствие на това по отношение на невключването на ацетохлор беше прието Решение 2008/934/ЕО на Комисията от 5 декември 2008 г. относно невключването на някои активни вещества в приложение I към Директива 91/414/ЕИО на Съвета и отнемането на разрешенията за продукти за растителна защита, съдържащи тези вещества (7).

               (4)

               По силата на член 6, параграф 2 от Директива 91/414/ЕИО първоначалният нотификатор (наричан по-долу „заявителят“) подаде ново заявление с искане да бъде приложена ускорената процедура, предвидена в членове 14—19 от Регламент (ЕО) № 33/2008.

               (5)

               Заявлението бе подадено до Испания, която бе определена за държава-членка докладчик по силата на Регламент (ЕО) № 1490/2002. Установеният срок за ускорената процедура бе спазен. Спецификацията на активното вещество и предвижданите видове употреба са идентични с онези, които са предмет на Решение 2008/934/ЕО. Посоченото заявление отговаря също така на останалите съществени и процедурни изисквания на член 15 от Регламент (ЕО) № 33/2008.

               (6)

               Испания извърши оценка на подадените от заявителя допълнителни данни и изготви допълнителен доклад. На 22 април 2010 г. тя предостави този доклад на Европейския орган за безопасност на храните (наричан по-долу „Органът“) и на Комисията. Органът сведе допълнителния доклад до знанието на другите държави-членки и на заявителя за коментари и препрати получените коментари на Комисията. В съответствие с член 20, параграф 1 от Регламент (ЕО) № 33/2008 и по искане на Комисията на 18 април 2011 г. Органът представи пред Комисията своето заключение от проведената оценка на риска за ацетохлор (8). Проектът на доклада за оценка, допълнителният доклад и заключението на Органа бяха разгледани от държавите-членки и от Комисията в рамките на Постоянния комитет по хранителната верига и здравето на животните и бяха финализирани на 11 октомври 2011 г. под формата на доклад на Комисията за преглед на ацетохлор.

               (7)

               При оценката на това активно вещество възникнаха някои опасения. Те бяха свързани по-специално със следното. Установена е потенциална експозиция на човека над допустимата дневна доза. Съществува и потенциал за експозиция на човека на метаболита t-норхлоро ацетохлор, срещащ се в повърхностните води, чиято генотоксичност не може да бъде изключена. При някои метаболити съществува висок риск от замърсяване на подпочвените води, висок риск за водните организми и висок риск в дългосрочен план за тревоядните птици. На последно място, наличната информация не беше достатъчна, за да се направи заключение върху оценката на риска от замърсяване на подпочвените води за метаболитите t-норхлорацетохлор и t-хидроксиацетохлор.

               (8)

               Комисията прикани заявителя да представи своите коментари относно заключението на Органа. Освен това в съответствие с член 21, параграф 1 от Регламент (ЕО) № 33/2008 Комисията прикани заявителя да представи коментари по проекта на доклада за преглед. Заявителят представи своите коментари, които бяха разгледани внимателно.

               (9)

               Въпреки изложените от заявителя аргументи обаче посочените в съображение 7 опасения не можаха да бъдат разсеяни. Следователно не беше доказано, че може да се очаква, че при предлаганите условия на употреба продуктите за растителна защита, съдържащи ацетохлор, отговарят като цяло на изискванията, определени в член 5, параграф 1, букви а) и б) от Директива 91/414/ЕИО.

               (10)

               Поради това ацетохлорът следва да не се одобрява в съответствие с член 13, параграф 2 от Регламент (ЕО) № 1107/2009.

               (11)

               За да се предостави време на държавите-членки да отнемат разрешенията за продукти за растителна защита, съдържащи ацетохлор, следва да се предвиди дерогация от Регламент (ЕО) № 1490/2002.

               (12)

               За продуктите за растителна защита, съдържащи ацетохлор, за които държавите-членки предоставят гратисен период в съответствие с член 46 от Регламент (ЕО) № 1107/2009, този период следва да изтече най-късно една година след отнемането на съответното разрешение.

               (13)

               Настоящият регламент не засяга подаването на ново заявление за ацетохлор по реда на член 7 от Регламент (ЕО) № 1107/2009.

               (14)

               От съображения за яснота вписването за ацетохлор в приложението към Решение 2008/934/ЕО следва да бъде заличено.

               (15)

               Поради това е целесъобразно Решение 2008/934/ЕО да бъде съответно изменено.

               (16)

               Постоянният комитет по хранителната верига и здравето на животните не се произнесе със становище. Беше счетено за необходимо изготвянето на акт за изпълнение и председателят представи проекта на акт за изпълнение за допълнително обсъждане на апелативния комитет. Мерките, предвидени в настоящия регламент, са в съответствие със становището на апелативния комитет,

         ПРИЕ НАСТОЯЩИЯ РЕГЛАМЕНТ:
   Член 1
   Неодобряване на активно вещество
   Активното вещество ацетохлор не се одобрява.
   Член 2
   Преходни мерки
   Чрез дерогация от член 12, параграф 3 от Регламент (ЕО) № 1490/2002 държавите-членки гарантират, че разрешенията за продукти за растителна защита, съдържащи ацетохлор, са отнети до 23 юни 2012 г.
   Член 3
   Гратисен период
   Всеки гратисен период, предоставен от държавите-членки в съответствие с член 46 от Регламент (ЕО) № 1107/2009, е възможно най-кратък и изтича не по-късно от 12 месеца след отнемане на съответното разрешение.
   Член 4
   Изменения на Решение 2008/934/ЕО
   В приложението към Решение 2008/934/ЕО вписването за „ацетохлор“ се заличава.
   Член 5
   Влизане в сила
   Настоящият регламент влиза в сила в деня след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 21 декември 2011 година.

            За Комисията

            Председател

         José Manuel BARROSO

      (1)  ОВ L 309, 24.11.2009 г., стр. 1.

      (2)  ОВ L 230, 19.8.1991 г., стр. 1.

      (3)  ОВ L 15, 18.1.2008 г., стр. 5.

      (4)  ОВ L 55, 29.2.2000 г., стр. 25.

      (5)  ОВ L 224, 21.8.2002 г., стр. 23.

      (6)  ОВ L 246, 21.9.2007 г., стр. 19.

      (7)  ОВ L 333, 11.12.2008 г., стр. 11.

      (8)  Европейски орган за безопасност на храните; Заключение относно партньорската проверка на оценката на риска от пестициди за активното вещество ацетохлор. EFSA Journal, 2011 г.; 9(5):2143. (109 стр.) doi:10.2903/j.efsa.2011.2143. Публикувано онлайн на: www.efsa.europa.eu/efsajournal.htm